經數:一七三六

經名:大方廣佛華嚴經隨疏演義□卷第十一

頁數:八一

上      欄

等. 以其多因別別所成. □在一衣上故. 故

隨一事卽是無盡法界. 肉此一事皆是稱性

故. 皆卽是無盡法界. 但隨一義. 以名目之

如顯可重圓明之義. 卽名爲寶. 若云自

在卽稱爲王. 若爲潤益卽名雲等. 故金色

世界卽是本性彌勒樓閣卽是法門. 勝熱婆

羅門. 火聚刀山. 卽是般若無分別智等. 皆其

事也. 故一一事卽具無盡之法故. 故立具

足無盡之德. 不出於此. 第九十世隔法異成

門. 疏中三. 初正釋. 次引證. 後揀濫. 今初. 三

世區分. 名爲隔法. 而互相在卽是異成. 而疏

文中. 但作十世言三世各三等者. 取意以

立. 卽離世間品意. 文云. 菩薩有十種說三

世. 何等爲十. 所謂過去說過去. 過去說現

在. 過去說未來. 現在說過去. 現在說平等.

現在說未來. 未來說過去. 未來說現在. 未

來說無盡. 又三世一念. 總成十世. 上言

無盡卽是未來未來. 欲彰無窮故云無盡.

現在平等卽現在現在. 以可目[&FFFF]#. 例同過

未. 故云平等. 不言一念. 亦名九世. 攝歸一

念. 故云十世. 然若依舊解. 如以五日而爲

九世. 初一二三爲過去三世. 中二三四爲現

在三世. 後三四五爲未來三世. 義當正在

第三日. 前望取二. 後望取二. 故有五日. 成

三三世義. 似進無九世之體退過三世之

數. 今但用三世互爲緣起. 便成九世. 不離

一念故爲十世. 謂如因過未而有現在. 則

現在中已有過未. 法從因出不異因故. 餘

二因二例此可知. 卽中論時品. 破於執時

中      欄

立無窮過. 今無所執. 故以其過成稱性緣

起. 廣如離世間品. 疏文釋之. 疏. 以時無別

體下. 出十世融通所以. 如見華開知是[&FFFF]#

春. 茂盛結果知是朱夏. 凋落爲秋收藏爲

附. 皆因於物知四時也. 疏. 晉經下引證.

引晉經不釋者. 以文顯故等者. 等取次

半云. 非長亦非短. 解脫人所行. 卽當今經

普賢行品. 如下所引. 疏. 普賢行云. 過去中

未來. 未來中現在等者. 等取下半云三世互

相見. 一一分明了. 卽同向引晉經偈也. 此

偈前文復有偈云. 無量無數劫. 解之卽一念.

知念亦無念. 如是則世間. *疏. 無量劫卽

一念. 一念卽無量劫. 卽晉經初發心功德

品. 今經云. 不可說劫與一念平等. 一念與

不可說劫平等. 而言等者. 等取餘經. 若此

之類皆可引證. 如十地品第十地云. 菩薩

知種種入劫智. 所謂一切入多劫. 多劫入

一劫. 乃至云. 長劫入短劫. 短劫入長劫等.

疏. 時無別體故不別立. 以爲所依者. 三揀濫

也. 以刊定記不取十世以爲玄門. 意云.

以時是所依體事十中之一. 若長劫入短劫

等. 卽相入門耳. 若云長劫卽短劫. 卽相卽

門. 故知十世非別玄門. 斯亦有理. 古意以

餘十對有體可得. 得爲所依. 時依法有.

無別自體. 何能與他爲所依耶. 又緣外道

計時爲常故不存之以爲體事. 是故依古

別立玄門. 第十主伴圓明具德門. 疏. 文分

三. 初正明. 二引證. 三重以例德. 今初. 理無

孤起者. 卽主伴所由. 疏下云此華卽有下. 二

下      欄

引證. 卽十地受位處文. 文云. 其最後三昧名

受一切智勝職位. 此三昧現在前時. 有大

寶蓮華. 忽然出現. 其華廣大. 量等百萬三千

大千世界. 下廣歎德竟云. 有十三千大千

三界微塵數蓮華. 以爲眷屬. 卽華眷屬. 又

現相品中. 佛眉間出勝音菩薩. 與無量諸眷

屬俱時而出. 卽入眷屬. 弗放眉間光明.

無量百千億光明以爲眷屬. 卽光明眷屬. 又

法界修多羅以佛刹微塵數修多羅. 而爲眷

屬. 卽法眷屬. 故隨一一皆有眷屬. 若以

餘經望此. 但爲眷屬. 不爲主伴. 今言眷

屬者. 約當經中事以爲眷屬. 眷屬卽伴.

故證主伴. 疏. 又如一方爲主下. 亦是義. 引

經文約方. 明主伴如此方法慧菩薩說十

住時. 餘方菩薩皆悉來證言. 我等佛所亦說

此法. 文句義理與此無別. 卽主伴義. 疏.

是故主主伴伴下. 三重以例釋. 謂此方法慧

爲主之時. 不得爲伴. 十方法慧爲伴*之

時. 不得爲主. 故此爲主時. 不得與彼

爲主相見. 彼爲主時. 此須爲伴. 故亦不

得見此爲主. 故云. 主主伴伴各不相見.

言主伴伴主則得相見者. 此方爲主. 與

彼方爲伴相見. 此方爲伴. 卽與彼方爲主

相見. 若主伴義成. 則圓明具德. 餘如敎跡

□說. 疏. 擧華旣爾下. 第三結例成益. 於中

二. 先擧一例. 餘後結勸修益. 前中文有

四節. 初以華例事. 二以事例餘所依. 三以

所依例能依門. 四結成重重以至無盡. 今

初又二. 先正明. 以華事例於餘事. 故云

擧華旣爾. 一塵等事亦然. 後如此事華旣帶

經數:一七三六

經名:大方廣佛華嚴經隨疏演義□第十一

頁數:八二

上      欄

同時下. 類結成門. 謂上廣說十門唯約事

說. 謂華事上說. 一切事同時具足. 事廣狹

無□. 事一多相容. 事一多相卽乃至主伴.

故云此事華旣帶同時具足等十義. 後而

此事等具餘敎等十門者. 謂事上有敎義同

時具足. 敎義廣狹. 敎義一多. 敎義相卽. 乃至

敎義主伴. 復爲二十也. 一境智同時具

足. 廣狹相容乃至主伴. *復爲三十*也. 三

行位同時具足. 廣狹乃至主伴. *復爲四十.

四因果同時具足相應等. *復爲五十. 五依

正. 六體用. 七人法. 八逆順. 九感應. 各有同

時等. 添爲百門. 故云而此事等具餘敎等十

門. 則爲百門. 疏. 事法旣爾下. 第二以事所

依. 例餘所依敎第九. 謂事法旣有百門. 二

敎義爲百門. 三境智爲百門. 乃至感應皆

具百門. 故有千門. 疏. 如敎義等有此千門

下. 第三以所依法. 例能依玄門. 亦成千

門. 謂前以所依體事爲首. 今以能依玄門

爲首. 謂同時門中. 具同時敎義. 同時事理.

同時境智. 乃至同時感應. 故有十門. 同時

門中具廣狹等. 其廣狹等. 有廣狹敎義等

故成百門. 二廣狹具百例同時耳. 三相容

門具百. 四相卽門具百. 乃至第十主伴門具

百. 故成千門. 然其後千不異前千. 但互擧

爲首而成異耳. 又前分總別. 則同時門中

具下九門. 下之九門不具同時. 今約不相

離*說. 故得九門例前同時. 亦具九門. 成

二千門. 疏. 若重重取之亦至無盡者. 四結成

無盡. 言重重取者. 謂如初一門中具十. 十

中      欄

中取一. 此一亦須具十具百具千. 以不

相離故. 如一旣爾. 千門各十義類亦然. 則

具十千. 十千之中隨取其一. 亦具十千. 如

一千錢共爲緣起. 一錢爲首. 則具一千. 餘

亦如是. 則有千千. 千千之中. 隨取其一. 亦

具千千. 故至無盡. 又重重者. 一事之中有

多事故. 一境之中亦有多境. 一智之中復

有多智等. 更相涉入亦無盡也. 疏. 於此十

門下. 第二結勸修益. 以是德相無盡法門.

唯普眼境界上智能入. 故當勤修必成大益.

第二德用所因. 疏文分三. 初問答總明. 二初

唯心下. 隨門別釋. 三由上十因下. 總結所

屬. 初中有四. 一標擧章門. 二問有何因緣

下. 假問生起. 三答因廣難陳下列數總答.

四十中隨一下. 總相會通. 於中*有三. 初總

標功能. 次十中前六下. 料揀差別. 謂前十

玄門則通德相業用. 今出所以. 則有通局

耳. 三從前十門下. 會通德用. 遮其異釋. 謂

由刊定記. 別立德相業用二種十玄故. 今

通之. 明但一重自含德用不須分二. 於

中有二. 先別明. 後結成. 前中亦二. 先以互

通釋非兩別. 後通染淨辨二雙融. 今初.

先兩句標. 後約佛下. 釋. 謂佛體上之用. 卽德

相故. 如有音聲詞辯之用. 卽是德者相故.

若令衆生見於卽入無有障□. 故相名用.

疏. 卽用之相下. 第二會通染淨辯二雙融.

亦由刊定立二別云. 德相純淨. 業用通

染. 卽令衆生作佛身等. 故通染也. 今明

在佛德相. 染淨二相*皆盡. 而現染用. 擧

下      欄

用同體故. 師子座中頓現衆生居處屋宅.

德相豈不能現染衆生耶. 相若不現. 何有

微細門也. 微細頓現一切染淨. 但現而常

虛. 如鏡中像. 故云雙融耳. 又相作相入. 彼

德相所無. 今明法爾常入. 常能作故. 如十

定品山間山上日影喩中. 雖能互照或說日

影出七山間. 或說日影入七山間. 如此出

入. 卽湛然不動常入出矣. 豈要對機方有

入耶. 相作卽是相卽之義. 義如前會. 疏. 故

相及用不分兩別下. 第二結成也. 非是德用

二義不分. 但不別立二種十玄. 唯一十玄

通德用耳. 疏. 如大海水擧體成波者. 心能

變境. 境須似心. 心旣無□. 境亦無□. 肉眞

心所現. 揀異妄心. 眞法具德故. 能卽入重重

無□. 言擧體者. 全眞成妄也. 疏. 法無定

性等者. 文中*有三. 初約大小正釋. 次引證.

三例釋餘法 . 今初也. *疏. 有何難哉者. 以小

塵有大[&FFFF]#如太虛. 廣刹有小. [&FFFF]#如小塵. 廣

大之塵含於小刹. 故無難也. 疏. 舊經十住

品者. 二引證也. 所以引舊經者. 以文顯

故. 今經云. 無量無數輪圍山. 欲悉令入毛

孔中. 如其大小皆得知. 菩薩以是初發

心. 若依當經則無定性之理義非顯著.

豈如晉經欲知至大有小相耶. 疏. 一非

定一下. 三例釋餘法. 言中邊者. 乃有二義.

一邊方中土. 此則事事無□. 如名號品極輪

圍邊. 有四天下亦有十方則知邊非邊矣.

遞相圍□故. 中亦是邊. 明是事事無□也.

若云中道者. 二行不同中邊相卽. 亦是事

經數:一七三六

經名:大方廣佛華嚴經隨疏演義□第十一

頁數:八三

上      欄

事無□. 亦通事理無□耳. 延促者. 一念爲

促. 長劫爲延. 卽念劫圓融也. 靜亂者. 入定

出定二行別故. 由無定相亦得相卽. 亦如

東方入正定. 西方從定起. 尤是事事無□

也. 疏. 三緣起相由者. 疏文有三. 初總. 次

別. 後結. 今初又三. 初總彰多門. 謂大緣起

者. 揀於內外染淨一事緣起也. 如外水土

人工時節爲緣. 則有芽起. 內無明行等爲

緣. 有識等起. 今則不然. 總收法界爲一緣

起. 故云大也. 又卽一緣起具多義門. 全同

法界. 卽大緣起. 不同三乘但明因緣生法

無性而已. *疏. 約就圓宗下. 二標擧章門.

*疏. 謂緣起法下. 三彰十所以. 疏. 一諸緣各

異義下. 第二別釋也. 十門之中. 初三是本. 後

七從生. 謂四五六從初門生. 七八及九從

第二生. 其第十門從第三生. 第三但合前

二門. 故唯生一門. 就初三門. 初一是異體

門. 二卽同體門. 三卽同異合明. 所以有同

異體者. 以諸緣起門內有二義故. 一不相

由義. 謂自具德故. 如因中不待緣是. 二相

由義. 如待緣等是也. 初卽異體門. 後卽同

體門. 若爾何以初異體門中云諸緣各別不

相雜亂. 第二同體門中. 云互相遍應方成緣

起. 釋曰. 謂要由各異. 方得待緣. 要由遍應.

方自具德耳. 所以前之二門各生三者. 有

三義故. 一互相依持. 有力無力故. 二互相

形奪. 有體無體故. 三體用雙融. 無前後故.

已知大意. 次正釋文. 第一門卽異體門. 於

中有四. 初正釋. 次若雜亂下. 反成. 三此則

中      欄

諸緣下. 結示. 四文云下. 引證. 卽光明覺品.

更下半云. 如是二俱捨. 普入佛功德. 上半

卽相成□立義. 下半形奪兩亡義. 今非下

半形奪之義. 故不引之. 然由相成方各有

體. 疏. 二互遍相資義. 卽同體門文中亦四.

初正釋. 言則具多箇一者. 如十錢爲緣.

一錢當體自是本一. 應二之時乃□初一. 以

爲二一. 應三爲三一. 乃至應十爲十一. 故

有多一. 疏. 若此一緣不具多一. *則資應不

遍不成緣起者. 第二反成也. 若無十一. 本

一不能應餘九故. 疏. 此則一一各具一切

者. 第三例餘也. 一旣有十. 二三四等亦各

有十. 故云. 一一各具一切. 如十錢爲喩.

其法界差別無盡法中. 各各遍應故. 隨一

一各具法界差別法也. 疏. 文云下. 第四引

證. 卽□利宮中偈[&FFFF]#品. 眞實慧菩薩偈文下

半云. 諸法無所依. 但從和合起. 此證第三

門義故. 今但引上半. 疏. 三俱存無□義等

者. 雙融同異也. 文中亦四. 一正釋. 二是故

唯一多一自在下. 句數料揀. 於中有二. 先

總明. 欲多常多. 欲一常一. 故云自在. 二一

或擧體全住下. 別釋. 初二句可知. 三或俱存

者. 俱存住自及遍應也. 亦俱存唯一及多

一也. 四雙泯者. 卽第四句由俱存. 則相卽

奪故住一. 卽遍應非住一也. 遍應卽住一.

非遍應也. 五或總合者. 合前四句爲解境

故. 六或全離者. 全離前五成行境故. 三文

云諸法下. 引證. 如前已引. 意取和合起義.

四此上下. 總結三門大旨. 疏. 四異體相入義

下      欄

等者. 疏文有五. 一總釋. 二引證. 三反成. 四

結成正義. 五別示其相. 今初. 遞相依持者.

以是緣起一多等. 非定性一多等故. 疏. 如

論云因不生緣生故等者. 二引證也. 然論有

二意. 一顯無生之義. 則上句以緣破自. 中

論云. 如諸法自性. 不在於緣中. 以若有自

性. 不合假衆緣. 旣假衆緣. 則自性應在

緣中. 緣中心自性. 不可得故. 無自性生下

句. 以自破緣. 故云緣不生. 自因生故. 謂若

他生則但有緣卽應能生. 不合假於自因.

今假於因. 明非他生也. 上來顯無生之義

耳. 二者顯緣起義. 因不生者因全無力. 緣生

故者緣全有力. 下句例知. 今正用此意. 證

成上義. 疏. 若各唯下三反成上義. 亦是解

妨. 謂有問言. 因緣各自不生. 和合共力有

生. 復有何過. 斯卽立共生義. 故先通云. 若

爾則有多果過. 釋云. 一一各生故. 如穀子

爲因. 水土人*工時節是緣. 應生五果. 謂穀

芽水芽土芽等. 故云多果. 次有問言. 若爾總

皆無力. 合而能生. 復有何過. 此亦立共生

義. 故復通云. 有無果過. 謂金石火等於芽

無力. 不能生芽. 水土穀等. 於芽無力. 安能

生芽. 故同火等非緣. 不能生果. 云無果

過也. 疏. 是故緣起下. 四結成正義. 謂旣

全有力全無力. 緣起不成. 要一有力一無力.

緣起方成. *疏. 如闕一緣下. 指事別明也.

如無一卽無二三等. 亦如無柱卽無梁

無椽等. 以闕一事. 餘皆不成舍等緣故.

言餘亦如是者. 若無二亦無一無三等. 若

經數:一七三六

經名:大方廣佛華嚴經隨疏演義□第十一

頁數:八四

上      欄

無三亦無一二等. 二至若無十亦無一二

等. 若無梁亦無柱等. 隨擧一法闕緣不

成. 今法界中隨闕一事. 一切法界不成緣

起也. 疏. 是故一能持多下. 第五別示其相.

於中*有三. 初明以一望多. 二例多望. 一.

三結成句數. 初中*復二. 先明一持多依. 後

例多持一依. 今初又二. 先正明依持之義.

後由一有力必不與多下. 釋成. 亦通妨難.

恐有難云. 一之與多俱有有力無力二義. 云

何一能攝多. 故此通云. 由二有力與二無

力. 必不俱故. 以能爲緣邊. 卽是有力. 要

對所起是無力故思之. 疏. 如一持多依下.

二例多持一依也. 多是能起. 能爲緣故.

一是所起. 是所成故. 疏. 如一望多有依有持

下. 第二例多望一也. 於中有二. 先結前.

卽是擧於能例. 二多望下生後. 卽是正釋.

問旣前門之中. 先明一持多依. 後例多持

一依. 義已圓足. 何得更有此多望一耶. 答

此有演旨. 謂前一望多中. 一爲持. 邊一能

攝多. 一爲依. 邊一能入多. 雖復多上有

持. 但取一爲能入. 是故□屬一望於多.

所以疏文. 欲釋後段多望於一. 先結前

段云. 如一望多有依有持者. 有依者. 卽前

多持故成一依也. 有持者. 卽前一有力爲

多依故. 言力者. 成上一持. 言無力者.

成上一依. 言常含多在已中者. 一有力爲

持. 能攝多故. 言[&FFFF]#入已在多中者. 一無力

爲依. 便入多故. 故此二句皆屬一望多也.

疏. 多望於一當知亦爾者. 二生後. 正釋也.

中      欄

若總釋者. 但改前一字爲多字多字爲一

字. 則義自現. 如恐不曉. 更爲具作應云多

能持一. 多是有力. 能持於一. 一依於多. 一

是無力. [&FFFF]#入多內. 由多有力. 必不與一有

力俱. 是故無有多而不攝一也. 由一無

力. 必不與多無力俱. 是故無有一而不入

多也. 如多持一依旣爾. 一持多依亦然. 反

上思之. 是則能攝亦是多. 能入亦是多. 雖

多攝一卽是一入多. 然名多持多攝耳.

雖多入一卽是一攝多. 而名多入耳. 則前

之二門攝入皆屬一. 後之二門攝入皆屬多.

則二義天隔. 非東重也. 疏. 俱存雙泯下. 三

結成句數. 謂上一攝多是第一句. 多攝一是

第二句. 俱存卽第三句. 謂一攝一入時. 卽

多攝多入故. 雙泯者卽第四句. 謂一攝一

入. 卽多攝多入故. 便一攝一入泯. 多攝多

入. 卽一攝一入故. 則多攝多入泯. 故云雙

泯. 對前別明二句. 則有四句亦可成六.

五俱照前四. 成解境故. 六頓絶前五. 成

行境故. 疏. 五異體相卽義者. 此中但卽. 與

前入異.  文勢大同. 五段之文. 唯闕引證耳.

於中有四. 一立理略明. 二反顯前理. 三結

成正義. 四別示其相. 今初. 爲能起邊卽*是

有體. 爲所起邊卽*是無體. 如云從緣生法

是法卽空. 意取所生空也. 空卽無體義. 言

形奪者. 以能起之緣. 形對所起. 奪彼所起.

令無體也. 疏. 若闕一緣餘不成起. 故緣義

則壞者. 二反顯前理. 成有體義也. 如無一

緣. 二三四等皆不成故. 則知一有體也. 疏.

下      欄

得此一緣下. 三結成正義. 旣然一切全由

於一. 故一有體也. 疏. 是故一緣是能起下.

四別示其相. 於中*有三. 初明一望多. 次

則多望一. 後結成句數. 今初亦二. 先明一

有體. 後例多有體. 前中文二. 先正明可

知. 後由一有體不得與多有體俱下. 釋成. 亦

是解妨. 謂有難言. 一之與多. 俱有有體無

體二義. 云何獨言一有體耶. 故今通云. 由

有無二義不得□故. 今一爲能起. 邊多

爲所起故. 若不爾者. 能所不成緣起亦

壞. 言是故無有不多之一者. 此一卽是多

故. 無有不一多之者. 此多卽是一故. 問. 一不

卽多有何過耶. 答. 有二過故. 一不成多

過. 謂一旣不成多. 餘亦不成多. 故如一

不成十. 二三四等亦不成十. 故無十過. 二

多不成一過. 謂若一不成十. 此十卽不

成一. 由十不成故. 一義亦不成. 以無於

十是誰一故. 一不卽多成過旣爾. 多不

卽一成過亦然. 又若不相卽. 緣起門中空

有二義. *卽不成立. 便有自性斷滅等過故.

疏. 一多旣爾多一亦然. 反上可知者. 反上

一有體[&FFFF]#爲一無體. 多無體[&FFFF]#爲多有體.

更無別義. 疏. 如一望多下. 第二例多望一

也. 於中亦二. 先結前. 卽是擧於能例. 大意

全同前相入門也. 但卽入別耳. 言有體無

體者. 有體卽前一. 是能起故有體也. 無體

者. 卽前擧例中多一亦然. 明一無體也. 故

能攝他同己者. 成上一有體攝他多也. 卽

前無有不一之多耳. 廢己同他者. 成前

經數:一七三六

經名:大方廣佛華嚴經隨疏演義□第十一

頁數:八五

上      欄

一無體也. 故廢己一同他多也. 卽前

無有不多之一耳. 雖有有體無體二義.

皆屬一望於多. 故云攝他同己. 廢己

同*他. 疏. 多望於一下. 二生後正例. 全

同前門但改一爲多. 改多爲一耳. 若結應

云. 攝他一同多己. 廢多己同一他耳. 前

一望於多. 攝之與廢. 皆是一*也. 此中多

望於一. 攝廢皆是多. 則*二義懸隔矣. 餘如

相入門思之. 疏. 俱存雙泯者. 第三結成句

數. 俱存謂正一攝他同己. 廢己同他時. 卽

是多攝一同己. 廢己同一也. 雙泯者. 以一

望於多二義. 卽是多. 望於一二義故. 則一

望於多二義泯矣. 多望於一二義. 卽是一

望於多二義故. 則多望於一. 二義泯也. 旨

不異前故令思之. 疏. 六體用雙融義等者.

文中有三. 初立理略釋. 次是故圓通下. 開章

別釋. 成六句故. 初一以體就用. 二以用就

體. 三體用雙存. 四體用雙泯. 以體用交徹

形奪兩亡卽入同源故. 圓融一味. 五成解

境. 六成行境. □顯. 可知. *疏. 此上三門等

者. 後結所屬也. 疏. 七同體相入義等者. 釋

中有三. 初別釋同體義. 二雙釋卽入所以.

三正解此門. 今初. 言謂前一緣者. 卽指

前第二門. 以第二是此門本同體門. 故如

一本自是一則爲本一. 應二爲二一. 應

三爲三一等. 只是一箇. 一對他成多. 亦

如一人望父名子. 望子名父. 望兄爲弟.

望弟爲兄等. 同一人體. 而有多名. 今本一

如一人. 多一如諸名也. 疏. 又由此一緣下.

中      欄

二雙釋卽入二義所以. 謂同體卽入由異體

成. 異體相入故. 令同體相入. 異體相卽故.

令同體相卽. 此有二義. 一若直說者. 如異

體二卽是本一. 其同體二. 豈非卽本一耶.

異體三卽本一. 則同體上三亦本一矣. 正是

今意. 二者本一自與多一互爲緣起. 例同

異體相由故耳. 次疏具之. 疏. 先明相入者.

三正釋此門也. 此亦有二. 初明一望於多.

後餘義下. 例多望於一. 前中亦二. 先明一

有力多無力. 言一能攝多多便入一者. 多

卽餘九. 一卽本一*也. 疏. 一入多攝. 反上應

知者. 二例多一有力本一無力也. 以由我

多一. 方□本一. 爲本一故. 故多一有力便

攝本一. 本一入多一也. 疏. 餘義餘句下. 二

例多望於一也. 亦全同前異體相入門中.

言餘義者. 謂上明本一望多一. 有持有依

全力無力故. 能常含多一. 在己一中. [&FFFF]#入

本一. 在多一中. 無有障□. 今明多一望

於本一. 亦有全力無力故. 能常含本一.

在多一中. [&FFFF]#入多一. 在本一內. 亦無障□.

故云餘義也. 言餘句者. 卽俱存雙泯四句

六句. 例前異體故不繁說. 疏. 八同體相卽

義等者. 疏文亦二. 先明以一望多. 後餘義

下. 例多望一. 前中亦二. 先明本一體. 後

例多一有體. 今初又二. 先言亦有有體無

體之義者. 總出所以. 亦同異體門. 能成有

體. 所成無體也. 後以多一無體下. 正釋本一

有體. 在文可思. 疏. 如一有多空旣爾下. 二

例多一有體也. 由有多一方□本一. 爲

下      欄

本一故. 多一有體. 本一無體也. 多一有體

故. 能攝本一. 本一無體. [&FFFF]#入多一也. 疏. 餘

義下. 第二例多一望本一也. 謂上本一有

有體無體故. 能攝多一同己. 廢本一同

他. 同時無□. 今多一望本一. 亦有有體無

體. 能攝本一同己. 廢多一同他. 同時無

□. 全例前異體中文. 故云餘義也. 餘句

者. 亦卽俱存雙泯. 四句六句耳. 疏. 九俱融無

□等者. 疏文亦二. 先正釋本門. 後此上下.

結前三門所出. 前中言亦同前者. 同前異

體門也. 卽前第六門也. 尋前第六於義分

明. 但有同體與前別耳. 恐不曉者. 今當具

說. 謂同體緣起法中. 力用交涉. 全體融合.

方成緣起. 是故圓融亦有六句. 一以體無

不用故. 擧體全用. 則唯有同體相入. 無相

卽義. 二以用無不體故. 擧用全體. 則唯

同體相卽. 無相入義. 三歸體之用不□用.

全用之體不失體. 是則無□雙存. 亦卽亦

入. 自在俱現. 四全用之體體泯. 全體之用

用亡. 非卽非入. 圓融一味. 五合前四句. 同

一同體. 緣起無□俱存. 六泯前五句. 絶待離

言. 冥同性海. 故云準前應知. 疏. 十同異圓

滿等者. 疏文有三. 此上一句標名. 次謂以

前下別釋. 後此第十下. 結屬引證. 今初. 謂

前來異體四門. 同體四門. 及第三同異俱存.

□不出同異. 今合一處不偏一門. 故云

圓滿. 二別釋中具足十玄. 今初. 從以前九

至具足也. 卽同時具足相應門. 言多種義

門者. 有本有末. 有同有異. 有入有卽. 四

經數:一七三六

經名:大方廣佛華嚴經隨疏演義□第十二

頁數:八六

上      欄

句六句等. 合前九門爲同時門也. 以是總

故. 隨闕一義緣起不成. 故下之九門. 各先

釋義. 後結屬矣. 疏. 由住一遍應故. 有廣狹

自在門者. 卽前本門第二門也. 住一故狹.

遍應故廣. 言就體就用者. 就體故相卽. 就

用故相入. □通同體異體二門. 疏. 由異體

相容者. 卽別取前第四異體相入門中一半

之義. 然入通能入所入. 多就能說. 容亦有

能容所容. 亦就能說. 然所入卽是能容. 所容

卽是能入. 今微細門. 但取容義. 不取入義.

故云一半. *疏. 異體相卽具隱顯門等者. 釋

此隱顯. 疏有三重. 此卽初也. 若爾相卽應

同隱顯耶. 答. 上來九門. 但有卽入同異四

義. 用斯四義. 以成十玄故. 一義中容有多

義. 此中由此卽彼故. 此隱彼顯. 由彼卽此

故. 彼隱而此顯. 由相卽故. 成隱顯義. 成

門已竟. 義則不同. 謂相卽要此彼合一. 隱

顯則彼此皆存. 如東方入定. 定身在東. 西

方定起. 起身在西故二不泯. 肉具下二義.

尤異相卽也. *疏. 又就用下. 第二番釋隱

顯也. 謂正論入門. 卽義如虛空故. 謂若更

存卽. 則入義不成. 謂卽則泯一. 入則存

二. 義不壞故. 正卽無入. 例上可知. 疏. 又

由異門下. 第三番釋隱顯義. 由同異二體義

乖. 故二門不得□立. 事須隱顯可知. *疏.

又由異體相入. 帶同體相入故具帝網門者.

同體相入. 一中已含於多. *而更入*於異體.

故有重重之義. 同體相入. 如一鏡已含

多影. 更入異體. 如含影之鏡更入餘鏡. 故

中      欄

有重重無盡義也. 餘門可知. 疏. 此第十下.

三結屬引證. 先結屬. 後引證. 今初. 由第三

本門之中融同異故. 今則近融前六門. 則

異體中三門. 與同體三門相成. 無異體同

體不成. 無同體異體不成故. 六門相成. 後

之七門. 從前三生. 前三融故. 後七必融. 故

十門一揆也. 例前第三. 融通亦有六句. 一

或擧體全異. 具入卽俱. 二或擧體全同. 亦

具入卽俱. 三或具同異. 雙現無二體故. 四

或雙非同異. 以相奪俱盡故. 謂同卽異故

非同. 異卽同故非異. 五或具四爲解境故.

六或絶前五. 成行境故. 故約智顯理. 諸門

不同. 廢智忘筌. 一切□說. 說與不說無□

難思. 沒同果海. 唯言亡遣照. 庶幾玄趣

耳. 疏. 故下文云下. 引證. 略引二文. 一卽十

忍品. 二又云下. 光明覺品. 然所引文. 乃是總

意. 由第十門義是總故. 疏. 上來緣起下. 第

三總結

大方廣佛華嚴經隨疏演義□卷第十一

大方廣佛華嚴經隨疏演義□卷

第十二

唐淸□山大華嚴寺沙門澄觀述

第四法性融通門者. 謂眞如旣具過□沙德.

如所起事亦具德無盡. 以眞法性融通諸事

故無□也. 文中二. 先總. 後別. 總中二. 一揀

非中. 謂理事抗行. 不得事事無□故. 是

下      欄

知有言. 須彌元不有芥子. 舊來空. 將空

納不有. 何處不相容者. 斯言未當耳. 疏.

今則理事下. 第二顯正. 於中亦二. 先標擧.

後謂不異理之一事下. 別示其相. 於中四.

一順明. 以一切諸法皆依於理. 無離理者.

今一事全攝於理故. 帶一切事. 入一事中.

二若一中. 攝理不盡下. 反立. 謂若攝理不

盡. 則眞理可分. 則有一理二理乃至多理

之失. 今眞理湛然. 故不可分. 一味平等. 故

無二理. 若遮此過. 云攝理盡. 而其多事不

入一事者. 則不入之事. 在於理外. 便令理

離於事. 而自入一事之中. 事離於理. 不來

一事之內. 然離理有事. 事成定性. 離事有

理. 理同斷滅. 過尤深矣. 三今旣一事之中

下. 三結成正義. 旣離可分之過. 故全攝理

盡. 又無事理相離之過故. 事隨理而頓現

一事之中. 四華藏下. 引證. 可知. 疏. 斯卽總

意別亦具十玄門者. 第二別明也. 於中二. 先

結前生後. 後一旣眞理與一切法下. 正顯別

相. 十門之義. 皆依眞如別德而立下. 第八

□向. 明眞如具百門之德. 今略擧十四種

德. 成十玄門. 一譬如眞如與一切法而共

相應. 不相捨離. 德成第一同時具足相

應門. 二譬如眞如性常平等故廣. 及譬如

眞如普攝諸法故狹. 二德成廣狹門. 三無

所不在. 德成相入門. 四譬如眞如不離

諸法. 及與一切法同其體性. 二德成相卽

門. 五*譬如眞如無有分限. 及□守本性.

二德成隱顯門. 六*譬如眞如普攝諸法德.

經數:一七三六

經名:大方廣佛華嚴經隨疏演義□卷第十二

頁數:八七

上      欄

成微細門. 七畢竟無盡德成帝網門. 八*譬

如眞如與一切法同其體性[&FFFF]#成託事門.

九遍在晝夜及遍在年劫二德成十世門.

十性常隨順及與一切法□共相應二德成

主伴門. 疏中密用經意. 以經文對疏. 一

無差失. 設有不具經文. 意亦有之. 文中先

別明十門. 後一理融通. 十門具矣者. 結也.

文□可知. 五如幻夢中二. 先幻. 後夢. 前中

先喩. 後合. 前中先正釋. 後經云下. 引證. 此

晉經賢首品第取下句云. 幻力自在悅世

間. 今經云. 譬如幻師知幻法. 能現種種無

量事. 須臾示作日月歲. 城邑□饒大安樂

等. 普賢行品云. 譬如工幻師示現種種事.

其來無所從. 去亦無所至. 幻性非有量. 亦

復非無量. 於彼大衆中. 示現量無量等. 四

十二云. 佛子. 譬如幻師持[&FFFF]#得成能現

種種差別形相. [&FFFF]#與幻別而能作幻. [&FFFF]#唯是

聲而能幻作眼識所知種種諸色等. 十忍品

云. 譬如幻非象非馬. 非車非步. 非男非

女. 非童男非童女. 乃至云非一非異. 非

廣非狹. 非夕非少. 非量非無量. 非[&FFFF]#非

細. 非是一切種種衆物. 種種非幻. 幻非種

種. 然由幻故. 示現種種差別之事. 如是等

文其處非一. 疏一切諸法業幻所作故. 一異

無□者. 合也. 華藏品云. 如幻師[&FFFF]#術. 能現

種種事. 衆生業力故. 國土不思議. 明知業卽

喩幻師. 又如中論偈云. 譬如幻化人復作

幻化人. 如初幻化人. 是則名爲業. 幻化人

所作. 是名爲業果等. 又十忍品云. 佛子. 此

中      欄

菩薩摩訶薩. 知一切法皆悉如幻. 從因緣

起. 於一法中解多法. 於多法中解一法

等. 但偈云. 衆生及國土. 種種業所造. 入於

如幻際. 於彼無依著. 又偈云. 諸業從心生.

故說心如幻. 若離此分別. 普滅諸有趣. 斯

則顯業自如幻矣. 又云. 度脫諸衆生. 令知

法如幻. 衆生不異幻. 了幻無衆生等 其文

非一. 疏言如夢等者. 疏文分二. 先喩. 後引

論證. 便當於合初中言. 所見廣大未離枕上

者. 六十經. 夢遊天宮喩云. 譬如有人於

大會中昏睡安寢. 忽然城乃夢. 見須彌山

頂帝釋所住善見大. 至云. 其人自見著天

衣服. 普於其處住止周旋. 其大會中一切諸

人. 雖同一處不知不見. 何以故. 夢中所見.

非彼大衆所能見故. 釋曰. 天宮廣大豈離

枕上. 餘類此知. 昔人云. 枕上片時春夢中.

行盡江南數千里等. 亦時非離須臾也. 普

賢行品云. 了達諸世間. 假名無有實. 衆生

及世間. 如夢如光影. 於諸世間法. 不生

分別見. 若離分別者. 亦不見分別. 無量

無數劫. 解之卽一念. 知念亦無念. 如是見

世間. 無量諸國土. 一念悉超越. 經於無量

劫. 不離於本處等. 如是自在皆由如夢. 故

十忍品. 譬如夢中見種種諸異相. 世間亦

如是. 與夢無差別. 又云. 譬如夢中見長

短等諸色. 如是等文. 其處非一. 皆以如夢

長短. 卽無長短故. 不□長短也. 疏. 故論

云. 處夢謂經年. 覺乃臾頃等者. 二引證.

便當合文. 卽無性攝論第六所引. 但言如

下      欄

有頌云. 斯卽引經耳. 案西域傳云. 昔有隱

士結廬倂跡. 博習伎術. 究極神理. 能使

瓦礫爲寶. 人畜易形. 但未能禦風雲陪

仙駕. 閱圖考古更心仙術. 聞其方曰. 夫神

仙者. 長生之術也. 將欲心學. 先定其志. 築

建壇場. 命一烈士. 執長刃立壇隅. 屛息

絶言. 自昏達曙. 心者中壇而坐. 手按長

劍. 口誦神[&FFFF]#. 收視反聽. 達明登仙. 是人

旣得仙方. 而訪烈士. 營心曠歲未諧心願.

後得烈士先與人傭力. 艱辛五年. 一旦違

失遂被笞撻. 又無所得悲號巡路. 隱士旣

見. 命以同遊. 來至[&FFFF]#廬. 以術力故化具□

膳. 已而令入池浴服以新衣. 又以五百金

錢遺之曰. 盡當來心幸勿外也. 自時厥

後數加重賂. [&FFFF]#行陰德感激其心. 烈士囑

心效命以報知己. 隱士曰. 我心烈士彌歷

歲時幸而會遇. 奇貌應圖非有他故. 願一

夕不聲耳. 烈士曰. 死尙不辭. 豈徒屛息. 於

是設壇場受仙法方行其事. 坐待日

昏. 昏[&FFFF]#之後各司其務. 隱士誦神[&FFFF]#. 烈士

案□刃. 始將曉 矣. 忽發聲大叫. 是時空中

火下煙焰雲[&FFFF]#. 隱士疾行引此人. 入池避

難已. 而問曰. 戒子無聲. 何以驚叫. 烈士

曰. 受命後至夜分□然若夢. 變事更起.

見昔事主人躬來慰謝. 感荷厚恩忍不報

語. 彼人震怒遂見殺害. 更受中陰身. 自

顧歎息猶願歷世不言以報厚德. 遂見託

生南印度大婆羅門家. 乃至受胎備經苦

厄. 荷恩荷德忍而不言. □乎受業冠婚

經數:一七三六

經名:大方廣佛華嚴經隨疏演義□卷第十二

頁數:八八

上      欄

喪親生子. 每念前恩忍而不語. 家中親

戚眷屬咸見怪異. 年過六十而有一 男.

妻謂曰. 汝可言矣. 若不語者. 當殺汝子. 我

時惟念. 已隔生世自顧衰老. 唯此[&FFFF]#子. 因

止其妻令無殺害. 遂發叫耳. 隱士曰. 我

之過也. 此魔□耳. 烈士感歎. 悲事不成.

憤□而死. 此卽未經半宵. 已歷二生. 肉年

月耶. 此類甚多. 故知時處等皆如夢自在.

疏. 亦如影像等者. 文亦有二. 先正釋. 後引

證. 前中然約鏡像喩. 鏡不是像. 像不是鏡.

故無鏡之能. 此但取像. 以肉性空虛無之

義. 今取卽入自在. 故明一切具於鏡像二

義. 故疏結云.  如鏡互照. 則一一法上有鏡有

像也. 疏下結云下. 卽十忍品. 彼云. 然諸衆

生知於此處有是影現. 亦知彼處無如是

影. 遠物近處雖皆影現. 影不隨物而有遠

近. 菩薩摩訶薩亦復如是. 能知自身及以他

身. 一切皆是智之境界. 不作二解. 謂自他

身別. 而於自國土於他國土. 各各差別

一時普現. 釋曰. 若不如影何得諸處一時

頓現. 故引遠近之言. 意取自在. 偈中譬如

水中影非內亦非外. 菩薩心菩提. 了世非

世間. 不於世住出. 如影現世間. 入此甚深

義. 離垢者明徹. 不捨本誓心. 普照智慧

燈. 世間無邊際. 智入悉齊等. 普化諸群生.

令其捨衆著. 釋曰. 不了如影. 安能普入無

邊之世. 七因無限者. 謂因多德遠. 因果相

稱故. 但修一緣起之因. 則果中尙如緣起

無□. 肉有無限之因無邊行海皆備修耶. 肉

中      欄

一一行自行無盡. 如一慈門卽有佛刹塵

數. 肉於餘門. 疏. 無性等觀者. 一近等上

四. 謂唯心所現觀. 法性融通觀. 如幻夢觀. 如

影像觀. 兼能等緣起無性觀. 故總收前六.

菩薩因中皆爲此觀. 觀法唯心. 乃至觀法

如影像. 故用此六觀該一切法. 謂若染若

淨. 若依若正. 若因若果. 同類異類. 是法所

攝. 皆用六觀貫之. 故令成果. 如於六觀

自在無□. 二者等餘諸因齊佛所知. 普賢

所行. 十方三世無盡. 無盡所有因門皆此門

攝. 故云及餘無量殊勝因耳. 其大願□向稱

法界修. 亦該通法界諸因. 今如所起果者.

如於昔因所得果故. 八佛證窮者. 文中二.

先正釋. 但得成佛法爾能爾. 經云下. 引證.

無比功德. 卽佛德也. 普賢行品云. 世間及

如來. 種種諸名號 . 經於無量劫. 說之不可

盡. 何肉最勝智三世諸佛法. 從於法界生.

充滿如來地. 明佛地德用不可說也. 又下

偈云. 其中人師子. 修佛種種行. 成於等正

覺. 示現諸自在. 此亦明因圓果滿. 故有大

用耳. 前卽德相. 此卽業用. 九深定用中. 先

正釋. 言海印定等者. 如下第六十一經. 略

說一百門三昧及智論五百三昧等. 賢首品

下. 引證. 而云等者. 有二義. 一只等此 偈餘

文. 文云. 於一普現難思刹. 彼一塵內衆多

刹. 或有有佛或無佛. 或有雜染或淸淨. 或

有廣大或狹小等. 卽是三昧所現自在也.

二等餘經. 卽彼次前偈云. 衆生形相各不

同. 行業音聲亦無量. 如是一切皆能現. 海

下      欄

印三昧威神力. 如是等文. 其處非一. 疏由

上十因下第三總結所屬. 正結周遍含容.

以是事事無□故. 該取前三 . 故皆別敎一

乘分齊. 第四敎所被機中二. 先總後別. 前

中. 初□前起後. 後若明下. 約法揀定. 疏.

今直彰下. 第二別也. 於中先標二門. 後前

中下. 別釋其相. 疏. 隨聲取義有五過失者.

卽十地論釋示說分齊中文. 論云. 一不正

信. 隨言生解. 不稱實故. 二退勇猛. 不

能亡相趣實理故. 三者□他. 以己謬解

爲人說故. 四者謗佛. 指己謬解是佛說故.

五者輕法. 以淺近解解深旨故. 下文具

釋. 疏下經云. 設有菩薩等者. 卽出現品. 如前

已引. 地獄天子卽隨好品. 大海劫火卽十地

品. 故彼偈云. 雖住海水劫火中. 堪受此

法必得聞. 是也. 疏. 約未悟入故名爲兼者.

通外難也. 恐有難云. 旣有頓超之益. 卽是

當機. 何名兼爲. 通意可知. 疏. 權敎極果無

實事故者. 如有五敎唯圓敎中因果俱有

實事. 前四因中則有. 至果皆無. 由修權因.

若入地後卽入實故. 猶如百川浩蕩千里. 亦

無究竟歸處. 究竟歸處卽是海故. 疏. 或在法

會而聾盲等者. 釋其示相. 略有二類. 上卽

五百在本會中或示在道. 下卽末會初. 六

千比丘也. 第五遠爲中. 疏文有四. 一立理

正明. 二出現品下. 引證. 三初三非器下. 會

釋. 四又彼品下. 明惡是所爲. 初一可知. 二

卽彼品見聞利益中文. 疏云. 前三非器者

下. 三會釋也. 一不信. 二違眞. 三乖實. 然初

經數:一七三六

經名:大方廣佛華嚴經隨疏演義□卷第十二

頁數:八九

上      欄

一正是邪見. 二三非是邪見. 而皆配入邪見

中者. 然邪見有二. 一輕二重. 初一深重邪

見. 二三卽淺近邪見. 謂但違眞乖實皆邪

見故. 又以經中但揀二處. 欲配前非器令

盡. 故合入邪見之中. 第四非器. 卽前狹劣

二乘. 今四及五者. 卽所爲中. 四是權爲. 五

卽遠爲. 此二卽曾無厭捨. 疏. 又彼品中下.

第四明惡是所爲. 於中二. 初正明爲惡. 後

肉出圓融. 前中亦二. 先引二經. 明其爲惡.

後引二經. 明等有性. 前中初云彼品. 卽

當第十見聞利益中文. 經云. 佛子. 我今告

汝. 設有衆生見聞於佛業障纏覆. 不生

信樂亦種善根無空過者. 乃至究竟入於

涅槃. 疏. 謂謗雖墮惡下. 悉成上義. 謗旣有

益. 應可謗耶. 釋云. 爲遠益故. 非無罪也.

故地獄天子. 或由謗故. 墮於地獄. 法華謗

常不輕菩薩. 千劫於阿鼻地獄受大苦惱.

畢是罪已. 方受常不輕敎化故. 願諸後學

勿見謗益便生誹謗. 又大般若中. 廣說

謗法之罪. 謂此方墮阿鼻地獄. 此方劫壞

罪猶未畢. 移置他方阿鼻地獄中. 他方劫

壞罪熟未盡. 復移他方. 如是巡歷十方阿

鼻. 各經劫盡. 還生此土阿鼻獄中. 千佛出世

救之猶難. 若欲說其所受之身. 聞者當吐

血而死. 故善現請說所受之身. 佛竟不說.

是知謗方等大經. 非可輕也. 又入大乘論

第一偈云. 誹謗大乘法. 決定趣惡道. 此人

受業報. 實智之所說. 生墮地獄中. 大火熾

然身. 焚燒甚苦痛. 業報罪令爾. 熾然大鐵

中      欄

□. 具滿五百數. 而耕其舌上. 遍碎身苦惱.

故疏云. 謗雖墮惡道. 疏由聞歷耳者. 謂惡

道罪畢. 由昔謗時經目歷耳. 熏成其種

故得益耳. 言終自醒悟者. 卽五十八經云.

但以曾發菩提心故. 終自醒悟. 疏. 又云.

如日亦與等者. 出現身業中長行文廣. 今當

引偈. 偈云. 譬如生盲不見日. 日光亦爲

作饒益. 令知時節受飮食. 永離衆患身

安隱. 無信衆生不見佛. 而佛亦爲興義

利. 聞名及以觸光明. 因此乃至證菩提

是也. 疏. 又如大海水[&FFFF]#流下. 引二經明性

等有. 初明具有. 後明皆見. 二經皆是出現

意業之中. 前亦已引. 疏. 此皆明有自性住性

等者. 二正立理顯被. 圓融相. 擧肉以釋. 然

有二意. 一擧前肉後. 明其普度. 謂但依

生等有佛性. 尙皆普爲. 肉事事無□. 何有

非所被耶. 二者擧後肉前. 謂約圓融一卽

一切. 則無情之境亦是所被. 肉前等有佛性.

而揀之耶. 言被非情者. 以所被情卽非情

故. 一卽一切無情. 豈非情耶. 肉色性智性本

無二體. 無有情外之非情故思之. 第五敎

體淺深中. 疏文分三. 初總. 次別. 後結. 總中

亦三. 初□擧. 言淺深者. 十體之中前前淺.

後後深. 故下釋云. 從淺至深. 雖有淺深. 融

通□爲無盡敎體. 二一音聲下. 列名. 至文

自顯. 疏. 十中前五下. 三料揀. 總有四重. 一

體性料揀. 相擧於外. 性主於內. 體者性相

之通稱故. 若言體者通其事理. 若云性者

唯約於理. 由後五中攝境唯心. 若約眞心

下      欄

卽通性故. 七所入實體卽是性故. 八中理

是性故. 九中必有理融事故. 十中無不具

故. 是則約性. 亦體亦性. 約事但可稱體. 二

又前四下. 大小乘料揀可知. 三前七下. 三乘

一乘料揀. 以會緣入實歸一實理. 卽一乘

故. 下三皆是一乘. 於義可知. 四前八約同

敎下同敎別敎. 相對料揀. 謂七八雖是一

乘. 第七多明頓敎中義. 第八乃是終敎中

義. 故屬同敎. 前八皆同於義可知. 同敎皆

有故. 事事無□. 海印炳現. 若非別敎一乘

無此義也. 於後三重料揀. 則前前無後後.

後後兼前前可知. 疏. 就前三中下. 第二別

釋. 於中二. 先合釋前三. 後別釋後七. 今初

以大小共同故合釋之. 於中三. 初雙□. 次

雙釋. 後雙會. 疏. 小乘三者下. 第二雙釋. 先

釋小乘中二. 先總徵. 疏一云下. 後別釋三

釋. 卽爲三別. 今初. 語業爲體. 是標語卽聲

也. 謂佛語言下. 別顯其相. 謂唱號言詞評

量論說言語音者. 謂如宮商角徵羽等. 亦

如西方十四音. 卽阿上聲也. 阿去聲等也.

言語路者. 言所行處. 瑜伽九十三云. 有情增

語. 卽是語路. 然瑜伽釋增語. 有二義. 一云

增語是名. 名能詮表. 增勝於語. 二云有說.

意識名爲增語. 今小乘不取於名. 正用意

識. 是語行處. 亦是脣舌等. 言語業者. 卽有

常用. 如惡言旣爲惡業用. 佛之善言卽善業

用. 故梵行品云. 若語是梵行者. 梵行則是音

聲風息. 脣舌喉吻吐納. 抑縱高低淸濁. 此卽

語音語路. 又云. 若語業是梵行者. 當知梵

經數:一七三六

經名:大方廣佛華嚴經隨疏演義□卷第十二

頁數:九○

上      欄

行. 則是起居問訊. 略說廣說. 喩說直說. [&FFFF]#說

毁說. 隨俗說. 安立說. 顯了說. 斯卽語業. 言

語表者. 表亦是業. 然業有表無表別. 故今

但云表者. 婆沙一百二十六. 亦云. 但言語

表而非無表者. 令他生正解故. 耳識所取

故. 又二識所取. 無表唯一故. 又三無數劫

心此表故. 疏. 是謂佛敎者. 結也. 正出其

意. 今知敎體而云佛敎者. 一依根本故.

二依相似故. 三依隨順故. 佛依如是名句

文身四法而說. 今亦隨之故. 疏. 其名句下.

揀法. 亦通妨難. 故彼論中自有難云. 若爾

如次所說. 當云何通. 謂如說佛敎名爲何

法. 謂名句文身次第行列. 次第安布. 次第

連合等. 爲答此難故. 論有此通. 此難但

牒後段之文. 故疏略耳. 疏. 二名等爲體等

者. 此句□. 謂名身下. 列名. 次第下. 釋相. 次

第釋上三名. 謂行列於名. 安布成句. 文爲

二所依故云連合. 名等別相次下當釋. 疏.

聲但下. 揀法. 亦通妨難. 謂論有問言. 若爾

此文所說當云何通. 如說佛敎云何答. 謂

佛語. 言唱詞評論. 語音語路. 語業語表. 是

謂佛敎. 爲答此難故. 論有此通. 爾亦以

此難但牒前文故. 疏. 略耳聲但依於展轉因

故下. 論有喩云. 如世子孫展轉生法. 意云.

從父生子. 言是某父之子. 雖語父名意

在子體. 又子生孫. 孫是某孫. 雖擧其翁. 意

在孫子. 孫如於義. 子如於名. 父如於聲.

則有三重. 中是敎體故. 下合云謂語起名.

名能詮義. 是卽名爲展轉因也. 疏. 評家

中      欄

意取語業爲體者. 評論家釋云. 如是說者. 語

業爲體. 佛音所說. 他所聞故. 言評家者. 婆

沙. 是諸羅漢同集. 而有四大羅漢爲評家

正義. 一世友. 二妙音. 三法救. 四覺天. 疏. 雜

心論同俱舍者. 以彼論第一有此偈. 而文

小異耳. 論偈云. 廣說諸法蘊. 其數有八萬.

戒等及餘蘊. 悉是五蘊攝. 長行釋云. 八萬

法陰. 皆色陰攝. 以佛語是語業性故. 有說.

名性者行陰攝故. 又戒陰色陰攝. 定慧等行

陰攝. 故與俱舍同也. 疏. 俱舍論云下. 引

俱舍文. 何以當於名等敎中而引此證. 以

其俱舍情無去取. 二義隨用故. 於此處引

雙證前二. 旣許俱通故. 下第三取爲四法

之體. 在文易了. 疏. 正理論中意符名等者.

正成第二義也. 故彼論第三. 釋前頌竟

者. 以正理論總釋俱舍六百行頌文. 但義

順婆沙正理故. 立順正理名. 然正釋上頌

無異俱舍. 俱舍則情無去取. 正理則斷屬

於名. 此中疏略. 彼有問曰. 語敎異名. 敎容

是語. 名敎別體. 敎何是名. 注中釋問意云.

敎是言敎. 語爲敎體. 則異汝名別有其體.

若以名爲體. 名是不相應行. 非言敎體. 何

得以名等爲敎體耶. 論自答云.  彼作是

釋. 要由於名. 乃說爲敎. 是故佛敎體卽是

名. 所以者何. 詮義如實. 故名佛敎. 下與疏

全同. 此答意云. 雖名聲敎. 若無名等詮其

自性差別. 獨用於聲. 豈成於敎. 故定用名

等. 疏家存略. 但申正意. 足顯論旨. 疏. 故

正理十四破彼師云. 汝不應立. 名句文身卽

下      欄

聲爲體者. 引此爲成上來經部立聲爲體.

論文繁廣. 今當略引令知其源. 論云. 此中

經主作如是言. 豈不此三語爲性. 故用聲

爲體. 色自性攝. 如何乃說. 爲心不相應行.

此責非理. 所以者何. 由敎及理知別有故.

敎謂經言語身文身. 若文卽語. 別說何爲. 又

說應持正法文句. 又言依義不依於文. 釋

曰下. 廣引敎證. 大意則同. 故論結云. 由此

等敎證知別有能詮諸義名句文身. 猶如

語聲實而非假. 理爲現見有時得聲而不

得字. 有時得字而不得聲. 故知體別. 有

時得聲不得字者. 謂雖聞聲而不了義.

現見有人粗聞他語. 而復審問汝何所言.

此聞語聲不了義者. 都由未達所發文.

故. 如何乃執文不異聲. 有時得字不得

聲者. 謂不聞聲而得了義. 現見有人不

聞他語. [&FFFF]#脣等動知其所說. 此不聞

聲得了義者. 都由已達所發文故. 由斯

理證文必異聲(下文廣說大意同也)論下又云. 隨思發

語. 因語發字. 字復發名. 名方顯義. 由依

如是展轉理門. 說語發名名能顯義. 如斯

安立. 其理必然. 又次下云. 或如樹等大造

合成. 非不緣斯別生於影. 影由假發. 而體

非假. 如是諸文. 亦應總集別生名句. 而彼

名句. 雖由假發. 而體非假. 此爲善說. 理極

成故. 又下結云. 故知離聲別有名等. 又下

云. 故不應立名句文身. 卽聲爲體. 是故於

我所說離聲有名等三. 能顯義理. 今疏但

引後結文. 已顯正義耳. 疏. 大乘有三下.